## VÝZVA NA PREDKLADANIE PONÚK

## (ďalej len „Výzva“)

realizovaná postupom zadávania zákazky s nízkou hodnotou prostredníctvom prieskumu trhu podľa ustanovenia § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

 (ďalej len „ZVO“)

Predmet zákazky:

**„Nájom rýpadlo-nakladačov v počte 6 ks“**

(poskytnutie služby)

.............................................................

 Mgr. Ján Havran

 predseda predstavenstva

 Banskobystrickej regionálnej správy ciest, a. s.

V Banskej Bystrici, jún 2021

 **OBSAH**

1. Identifikácia verejného obstarávateľa
2. Predmet zákazky
3. Miesto a množstvo dodania predmetu zákazky
4. Typ zmluvy
5. Predpokladaná hodnota zákazky
6. Trvanie zmluvy
7. Obhliadka predmetu zákazky
8. Zdroj finančných prostriedkov
9. Jazyk ponuky
10. Podmienky predkladania ponúk
11. Podmienky účasti
12. Obsah ponuky
13. Lehota na predkladanie ponúk
14. Doplnenie, zmena a odvolanie ponuky
15. Náklady na ponuku
16. Rozdelenie zákazky na časti
17. Variantné riešenie
18. Vyhradenie práva
19. Komunikácia
20. Vysvetlenie požiadaviek uvedených vo Výzve
21. Kritériá na vyhodnotenie ponúk a pravidlá ich uplatnenia
22. Použitie elektronickej aukcie
23. Prijatie ponuky a uzavretie zmluvy
24. Záverečné ustanovenia
25. Prílohy
26. **Identifikácia verejného obstarávateľa**
	1. **Názov:** Banskobystrická regionálna správa ciest, a. s.

**IČO:** 36 836 567

**Sídlo:** Majerská cesta 94, 974 96 Banská Bystrica

**Štatutárny orgán:** Mgr. Ján Havran, predseda predstavenstva

Mgr. Nikoleta Oktavcová, podpredseda predstavenstva

**Typ verejného obstarávateľa:** právnická osoba, ktorá spĺňa požiadavky ustanovenia § 7 ods. 1

písm. d) a zároveň ods. 2 písm. c) ZVO

**Kontaktná osoba vo veciach**

**procesu verejného obstarávania:** Katarína Jombíková, špecialista kontroly a verejného obstarávania,

katarina.jombikova@bbrsc.sk, +421918543284

**Kontaktná osoba vo veciach**

**technických:** Ján Lehotský, vedúci doprava,

jan.lehotský@bbrsc.sk, +421918543727

# Predmet zákazky

* 1. Predmetom zákazky je poskytnutie služby – nájom stavebných strojov, a to rýpadlo-nakladačov v celkovom počte 6 ks v základnej výbave (predná nakladacia lyžica a zadná podkopová lopata) vrátane prídavných zariadení (svahovacia lyžica v počte 6 ks a búracie kladivo v počte 3 ks) slúžiacich na zabezpečenie údržby ciest, bližšie špecifikovaných v prílohe č. 3 tejto Výzvy – Špecifikácia stavebných strojov.
	2. Súčasťou predmetu zákazky je vykonávanie pravidelného servisu v intervaloch predpísaných výrobcom (v prípade, že počas trvania nájmu takáto udalosť vznikne), vykonávanie údržby a servisných zásahov v rozsahu a za podmienok bližšie identifikovaných v prílohe č. 2 Výzvy – Zmluva o podnikateľskom nájme hnuteľných vecí.
	3. Predmet zákazky bude verejný obstarávateľ používať výhradne na obvyklý účel, na ktorý je predmet zákazky určený jeho výrobcom v rámci Banskobystrického kraja a to v rozsahu najviac 8 Mth za deň/160 Mth za mesiac jedného rýpadlo-nakladača, pričom obsluhu stavebných strojov budú vykonávať kvalifikovaní zamestnanci verejného obstarávateľa, ktorí sú riadne na obsluhu zaškolení.
	4. Verejný obstarávateľ ďalej požaduje v rámci poskytovania služby, aby stroje súvisiace s premetom zákazky boli poistené v rozsahu PZP a Havarijného poistenia (prípadne Lom stroja), čo úspešný uchádzač preukáže predložením poistných zmlúv vzťahujúcim sa k jednotlivým stavebným strojom.
	5. Trvanie nájmu stavebných strojov verejný obstarávateľ predpokladá na obdobie 4 mesiacov odo dňa účinnosti Zmluvy, kedy mesiacom sa rozumie počet pracovných dní v príslušnom mesiaci.
	6. Spoločný slovník obstarávania (CPV):

 Hlavný predmet: [43260000-3](https://www.uvostat.sk/cpvkod/5726) Mechanické lopaty, rýpadlá (exkavátory) a lopatové

 nakladače a banské mechanizmy

# Miesto poskytovania služby predmetu zákazky

* 1. Miestom poskytovania služby/nájmu, kde budú jednotlivé stavebné stroje po ukončení výkonu odstavené, je sídlo verejného obstarávateľa, a to konkrétne jeho strediská:
* Stredisko Kriváň: Kriváň 521
* Stredisko Žiar nad Hronom: Priemyselná 6/647, Ladomerská Vieska
* Stredisko Nová Baňa: Dlhá Lúka 760, Nová Baňa
* Stredisko Krupina: Červená Hora 1779, Krupina
* Stredisko Poltár: 13. januára 21/501, Poltár
* Stredisko Rimavská Sobota: Šibeničný vrch 716, Rimavská Sobota

# Typ zmluvy

* 1. Zmluva o podnikateľskom nájme hnuteľných vecí.

# Predpokladaná hodnota zákazky

* 1. Neuvádza sa.

# Trvanie zmluvy

* 1. Zmluva sa uzatvára na dobu určitú 4 mesiacov, a to odo dňa nadobudnutia účinnosti Zmluvy, alebo do vyčerpania finančného limitu zodpovedajúceho celkovej cene služby podľa toho, ktorá udalosť nastane skôr. Zmluva nadobúda platnosť dňom jej podpísania obidvomi zmluvnými stranami a účinnosť dňom nasledujúcim po dni jej zverejnenia na webovom sídle obstarávateľa.

# Obhliadka predmetu zákazky

* 1. Obhliadka predmetu zákazky sa nevyžaduje.

#  Zdroj finančných prostriedkov

* 1. Predmet zákazky bude financovaný z vlastných zdrojov verejného obstarávateľa. Platba sa uskutoční na základe faktúry formou bankového prevodu v súlade s Obchodnými podmienkami (Zmluvy o podnikateľskom nájme hnuteľných vecí).

# Jazyk ponuky

9.1 Ponuka vrátane dokladov a dokumentov musí byť predložená v slovenskom jazyku. Ak ponuku predkladá uchádzač so sídlom mimo územia Slovenskej republiky, musí predložiť doklady, ktorými preukazuje splnenie podmienok účasti vo verejnom obstarávaní v pôvodnom jazyku a súčasne predložiť preklad takýchto dokladov do štátneho jazyka, okrem dokladov predložených v českom jazyku. Ak sa zistí rozdiel v ich obsahu, rozhodujúci je preklad v štátnom jazyku.

# Podmienky predkladania ponúk

* 1. Ponuka je vyhotovená elektronicky a vložená ako príloha e-mailu zaslaná na e-mailovú adresu kontaktnej osoby vo veci procesu verejného obstarávania katarina.jombikova@bbrsc.sk
	2. V predloženej ponuke musia byť pripojené požadované naskenované doklady (odporúčaný formát je .pdf) tak, ako je uvedené v bode 12. tejto Výzvy. Doklady musia byť k termínu predloženia ponuky platné a aktuálne. Ak ponuka obsahuje dôverné informácie, uchádzač ich v ponuke viditeľne označí.
	3. V prípade, že uchádzač predloží listinnú ponuku, verejný obstarávateľ na ňu nebude prihliadať.
	4. Ponuka, pre účely zadávania tejto zákazky, je prejav slobodnej vôle uchádzača, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.
1. **Podmienky účasti**
	1. Uchádzač **musí** spĺňať podmienku účasti týkajúce sa **osobného postavenia podľa:**
* ***§ 32 ods. 1 písm. e) ZVO*,** t. j. uchádzač **je oprávnený dodávať tovar a poskytovať služby**, ktoré zodpovedajú predmetu zákazky,
* ***§ 32 ods. 1 písm****.* ***f) ZVO*,** t. j. **čestné vyhlásenie** (príloha č. 5 tejto Výzvy)**,** že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Pre splnenie predmetnej podmienky účasti **sa vyžaduje** predloženie čestného vyhlásenia. Dokument musí byť **podpísaný** štatutárnym zástupcom alebo osobou oprávnenou konať za uchádzača, nahraté vo formáte pdf.

# Obsah ponuky

* 1. Ponuka musí obsahovať:
* **Krycí list ponuky** v zmysle prílohy č. 5 tejto Výzvy, v ktorom musia byť uvedené základné identifikačné údaje v minimálnom rozsahu meno a priezvisko kontaktnej osoby, telefónny kontakt a e-mailová adresa, prostredníctvom ktorej bude môcť verejný obstarávateľ s uchádzačom komunikovať, a ostatné údaje tu uvedené.
* **Dokumenty**, ktorými uchádzač alebo skupina uchádzačov preukazuje splnenie podmienok účasti týkajúcich sa **osobného postavenia** a **technickej alebo odbornej spôsobilosti** podľa bodu 11. tejto Výzvy,
* **Návrh na plnenie kritéria** v zmysle prílohy č. 1 tejto Výzvy, podpísaný uchádzačom (jeho štatutárnym zástupcom resp. ním splnomocnenou osobou),
* **Zmluvu o podnikateľskom nájme hnuteľných vecí** (príloha č. 2 tejto Výzvy),podpísanúuchádzačom (jeho štatutárnym zástupcom resp. ním splnomocnenou osobou),
* Vyplnenú **Špecifikáciu stavebných strojov** (príloha č. 3 tejto Výzvy) podpísanýuchádzačom (jeho štatutárnym zástupcom resp. ním splnomocnenou osobou),
* **Plnomocenstvo** v prípade, že za spoločnosť koná osoba oprávnená na základe plnej moci, pričom sa vyžaduje, aby podpis splnomocniteľa bol úradne overený.

# Lehota na predkladanie ponúk

* 1. Ponuky musia byť **doručené do 02.07.2021 do 10:00 hod.**

Ponuka uchádzača predložená po uplynutí lehoty na predkladanie ponúk sa elektronicky neotvorí.

**UPOZORNENIE**

**Ponuka uchádzača predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu verejný obstarávateľ odporúča, aby záujemcovia nečakali s predložením ponuky na posledné okamihy pred uplynutím lehoty na predkladanie ponúk a aby svoju ponuku predložili s dostatočným časovým predstihom.**

1. **Doplnenie, zmena a odvolanie ponuky**
	1. Uchádzač môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom zaslania e-mailu kontaktnej osobe vo veci procesu verejného obstarávania (katarina.jombikova@bbrsc.sk) v primeranej lehote pred uplynutím lehoty na predkladanie ponúk.
2. **Náklady na ponuku**

15.1 Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi, a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

1. **Rozdelenie zákazky na časti**
	1. Predmet zákazky sa nedelí na časti.
2. **Variantné riešenie**

17.1. Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené. Vyhodnotené budú iba požadované riešenia.

1. **Vyhradenie práva**

18.1 Verejný obstarávateľ si vyhradzuje právo:

a) zrušiť predmetnú zákazku,

b) zrušiť použitý postup zadávania zákazky na predmet zákazky v prípade, že sa zmenia okolnosti, za ktorých sa vyhlásilo VO,

c) neprijať ani jednu ponuku v prípade, že predložené cenové ponuky budú vyššie ako je suma finančných prostriedkov určených na realizáciu tejto zákazky.

Následne bude použitý postup zadávania zákazky zrušený.

# Komunikácia

* 1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
	2. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. ako náhle sa dostane zásielka do sféry jeho dispozície. Za okamih doručenia sa považuje okamih jej odoslania.
	3. Obsahom komunikácie prostredníctvom e-mailu bude predkladanie ponúk, vysvetľovanie informácií nachádzajúcich sa vo Výzve, prípadné doplnenie Výzvy, vysvetľovanie predložených ponúk, vysvetľovanie predložených dokladov atď. Ak bude uchádzač alebo ponuka uchádzača z daného tendru vylúčená, uchádzačovi bude prostredníctvom e-mailu oznámené vylúčenie s uvedením dôvodu. Úspešnému uchádzačovi bude prostredníctvom e-mailu zaslané oznámenie, že sa jeho ponuku prijíma.

# Vysvetlenie požiadaviek uvedených vo Výzve

* 1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže uchádzač elektronicky požiadať verejného obstarávateľa o ich vysvetlenie. Do predmetu e-mailovej správy je uchádzač povinný uviesť „Žiadosť o vysvetlenie“. Uchádzač musí svoju žiadosť doručiť verejnému obstarávateľovi max. 48 hodín (počas pracovných dní) pred uplynutím lehoty na predkladanie ponúk, tak aby mal verejný obstarávateľ dostatok času na spracovanie žiadosti a doručenie odpovede všetkým uchádzačom. Uchádzačom bude vysvetlenie doručené elektronicky prostredníctvom e-mailu najneskôr 24 hodín (počas pracovných dní) pred uplynutím lehoty na predkladanie ponúk.

# Kritériá na vyhodnotenie ponúk a pravidlá ich uplatnenia

* 1. Kritériom na vyhodnotenie ponúk je najnižšia celková cena v EUR bez DPH, zaokrúhlená na dve desatinné miesta.
	2. Pod cenou sa rozumie celková cena za dodanie predmetu zákazky v EUR bez DPH, ktorá je výsledkom vyplnenia návrhu na plnenie kritéria vypracovaného uchádzačom v zmysle špecifikácie predmetu zákazky uvedenej v bode 2.1 tejto Výzvy.

# Použitie elektronickej aukcie

* 1. Elektronická aukcia sa nepoužije.

# Prijatie ponuky a uzavretie zmluvy

* 1. Verejný obstarávateľ príjme ponuku uchádzača **s najnižšou celkovou cenou v EUR bez DPH za poskytnutie predmetu zákazky**.
	2. Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za poskytnutie predmetu zákazky v EUR bez DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za poskytnutie predmetu zákazky, na treťom mieste sa umiestni uchádzač s treťou najnižšou celkovou cenou za poskytnutie predmetu zákazky atď.
	3. Verejný obstarávateľ zašle bezodkladne po vyhodnotení ponúk z hľadiska plnenia kritéria uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma a uvedie dôvody neprijatia ich ponúk a poradie uchádzačov.
	4. V prípade, ak víťazný uchádzač odstúpi od svojej ponuky alebo jej časti pred lehotou viazanosti alebo z akýchkoľvek dôvodov neuzatvorí s vyhlasovateľom zmluvu, vyhradzuje si verejný obstarávateľ právo osloviť na uzatvorenie zmluvy uchádzača, ktorý sa umiestnil ako druhý v poradí.

# Záverečné ustanovenia

* 1. Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi. Proti rozhodnutiu verejného obstarávateľa pri postupe zadávania zákazky podľa ustanovenia § 117 ZVO nie je možné v zmysle ustanovenia § 170 ods. 7 písm. b) ZVO podať námietky.

# Prílohy

* Príloha č. 1 Výzvy – Návrh na plnenie kritéria
* Príloha č. 2 Výzvy – Zmluva o podnikateľskom nájme hnuteľných vecí
* Príloha č. 3 Výzvy – Špecifikácia stavebných strojov
* Príloha č. 4 Výzvy – Čestné vyhlásenie
* Príloha č. 5 Výzvy – Krycí list ponuky
* Príloha č. 6 Výzvy – Zoznam subdodávateľov